 Wasiirka cusub ee Wasaaradda Gaadiidka iyo horumarinta wadooyinka Cabdilaahi Abokor Cismaan oo madasha ka hadlay ayaa waxa uu sheegay in xukuumaddii iyo xisbiga uu ka tirsan yahay horumarkay madaarada ka samaysay ku faanayo isaga oo arrimahasi ka hadlayana waxa uu yidhi Waxaynu joognaa xaflad sune ka mid ah sunayaasha dawladda xilka umadduna waa meerto oo maalinba qof ayaa lagu tijaabiyaa maalin maalmaha ka mid ahna Insha Allah sidan ayuunbaanu anaguna ugu wareejin doonaa masuul ka mid ah masuuliyiinta Somaliland, markaa waa sunaha dawladnimo in maalinba qof lagu tijaabiyo inuu halkaa ka sii wado hawsha qaranka ee socota, waxaanan aad ugu faraxsanahay in xukuumaddii iyo xisbiga Kulmiye ee aan ka tirsanaa horumar balaadhan ka sameeyeen horumarinta madaarada. 